<classify> MAMLAKA ya Usafi ri wa Majini na Nchi Kavu SUMATRA imesitisha leseni za utoaji huduma za usafi ri kwa mabasi 10 katika kipindi cha kuanzia Januari mwaka huu kutokana na makosa ya kuuchezea mfumo wa kufuatilia mwenendo wa mabasi VTS.Akizungumza na gazeti hili jana, Meneja wa Usalama Barabarani na mazingira kutoka Sumatra, Godfrey Silanda, alisema idadi hiyo inajumuisha mabasi matatu ambayo pia leseni zake zimesitishwa kuanzia jana kwa kukiuka utaratibu huo. Alisema sababu ya msingi ya kusitishwa kwa leseni hizo zitakazoyafanya mabasi hayo kusimama kwa siku 30 bila kusafirisha abiria, ni kuuchezea mfumo huo suala ambalo ni kukiuka masharti ya leseni walizopewa kinyume cha kifungu Na 15 cha sheria ya Sumatra Mwaka 2001 na kanuni Na.281 ya leseni za usafirishajiusafiri wa umma2017.Mabasi yaliyotangazwa kufungiwa jana ni pamoja na mawili ya kampuni ya Super Sami yenye namba za usajili T203 DHM na T 204 DHM pamoja na basi la Friendship linalomilikiwa na Kampuni ya Sanlait Friends Uganda Ltd ambayo yote kwa pamoja yalianza kutumikia adhabu hiyo kuanzia Machi 27, mwaka huu. Pamoja na adhabu hizo pia Sumatra imekuwa ikitoa adhabu zingine za papo kwa papo ikiwemo kutoza faini mabasi ambayo yatabainika kuwa na mwendo mkali tofauti na ilivyoamrishwa, lengo likiwa kudhibiti wimbi la ajali zinazotokea mara kwa mara katika maeneo mbalimbali nchini, alisema Silanda.Alisema mamlaka itaendelea kuchukua hatua mbalimbali kwa wasafirishaji wanaokiuka masharti ya leseni za usafirishaji ikiwemo kufuta leseni za wasafirishaji wote wanaofanya vitendo vinavyoweza kuhatarisha usalama wa abiria na watumiaji wengine wa barabara. Aidha, aliwaomba wananchi wote kuendelea kutoa ushirikiano kwa kutoa taarifa mbalimbali zitakazoweza kuwabaini wasafirishaji wote wanaofanya vitendo visivyo vya uungwana ikiwemo kuchezea mifumo hiyo iliyowekwa maalumu kwa ajili ya kudhibiti ajali za barabarani nchini.  <topic>: KITAIFA 